ଯାଜପୁର, ସେପ୍ଟେମ୍ବର ୨୯(ଲୋକାଲ ୱାୟାର): ଦୋହାରେ ଅନୁଷ୍ଠିତ ବିଶ୍ୱ ଆଥଲେଟିକ୍ସ ଚାମ୍ପିୟନସିପର ମହିଳା ୧୦୦ ମିଟର ଦୌଡ଼ରେ ଦୌଡ଼ ରାଣୀ ଦୂତୀ ଚାନ୍ଦଙ୍କ ଖରାପ ପ୍ରଦର୍ଶନ ପାଇଁ ପରିବାର ସଦସ୍ୟ ତାଙ୍କ ସମଲିଙ୍ଗୀ ସମ୍ପର୍କକୁ ଦାୟୀ କରିଛନ୍ତି ।
ଦୂତୀ ୧୧.୪୮ସେକେଣ୍ଡରେ ଦୂରତା ଅତିକ୍ରମ କରି ସପ୍ତମ ସ୍ଥାନରେ ରହିବା ସହିତ ୪୭ ପ୍ରତିଯୋଗୀଙ୍କ ମଧ୍ୟରେ ୩୭ତମ ସ୍ଥାନରେ ରହି ପ୍ରତିଯୋଗିତାରୁ ବାଦ ପଡ଼ିଛନ୍ତି ।
ଦୁଇ ବର୍ଷ ତଳେ ଦୂତୀ ଜାକର୍ତ୍ତାରେ ହୋଇଥିବା ଏସିଆନ ଗେମ୍ସରେ ୧୧.୩୨ ସେକେଣ୍ଡରେ ୧୦୦ମିଟର ଦୌଡ଼ରେ ରୌପ୍ୟ ପଦକ ପାଇ ଇତିହାସ ରଚିଥିଲେ ।
ତିନି ବର୍ଷ ତଳେ ଦୂତୀ ପିଟି ଉଷାଙ୍କ ପରେ ଦ୍ୱିତୀୟ ଭାରତୀୟ ମହିଳା ଭାବରେ ରିଓ ଅଲମ୍ପିକ୍ସର ୧୦୦ ମିଟର ଦୌଡ଼ ପ୍ରତିଯୋଗିତା ପାଇଁ କ୍ୱାଲିଫାଏ କରିଥିଲେ ।
ଜି କୋସାନଭ ମେମୋରିଆଲ, ଅଲମାଟି, କାଜାଖସ୍ଥାନରେ ଆୟୋଜିତ ୨୬ତମ ଇଣ୍ଟରନ୍ୟାସନାଲ ମିଟରେ ୧୧.୩୦ ସେକେଣ୍ଡରେ ଦୌଡ଼ ଅତିକ୍ରମ କରି ସେ ଅଲମ୍ପିକ୍ସ ପାଇଁ ଯୋଗ୍ୟତା ଅର୍ଜନ କରିଥିଲେ ।
ଦୂତୀ ୧୧.୪୮ସେକେଣ୍ଡରେ ଦୌଡ଼ି ପ୍ରଥମ ରାଉଣ୍ଡରୁ ବାଦ ପଡ଼ିଥିବାରୁ ଆମେ ଚକିତ, ତା' କ୍ୟାରିୟରର ଏହା ସବୁଠାରୁ ଖରାପ ପ୍ରଦର୍ଶନ ।
ଆମେ ତାକୁ ଅନେକ ଥର ଆମ ଗାଁର ଝିଅ ସାଙ୍ଗରେ ସମଲିଙ୍ଗୀ ସମ୍ପର୍କ ନରଖିବାକୁ ବୁଝାଇଥିଲୁ । ହେଲେ ସେ ଆମ କଥା ଶୁଣିଲା ନାହିଁ ଓ ତା କ୍ୟାରିୟରକୁ ବାଜିରେ ଲଗାଇଲା ।
କିଛି ଲୋକ ଓ ଦୂତୀଙ୍କ ସାଙ୍ଗର ଅଭିଭାବକମାନେ ତା' ରୋଜଗାରକୁ ଆଖେଇ ତାକୁ ଭୁଲ ରାସ୍ତାରେ ନେଲେ ବୋଲି ଦୂତୀଙ୍କ ବଡ଼ ଭଉଣୀ ସରସ୍ୱତୀ ଚାନ୍ଦ କହିଛନ୍ତି ।
ଉଲ୍ଲେଖଯୋଗ୍ୟ, ଗ୍ଲାସଗୋରେ ହେବାକୁ ଥିବା ୨୦ତମ କମନୱେଲଥ ଗେମର ଅବ୍ୟବହିତ ପୂର୍ବରୁ ଅଗଷ୍ଟ ୨୦୧୪ରେ ଦୂତୀ ଆଇଏଏଏଫର ହାଇପରଆଣ୍ଡ୍ରୋଜେନ ନୀତି ଯୋଗୁ ଏଏଫଆଇ ଦ୍ୱାରା ଅଯୋଗ୍ୟ ଘୋଷିଚ ହୋଇଥିଲେ ।
ଏଭଳି ନିଷ୍ପତ୍ତି ଯୋଗୁ ଏହି ଉଦୀୟମାନ ମହିଳା କ୍ରୀଡ଼ାବିତ ଜଣକ ବେଶ ନିରାଶ ଓ ହତାଶ ହୋଇ ପଡ଼ିଥିଲେ ।
ସ୍ୱିଜରଲ୍ୟାଣ୍ଡର କୋର୍ଟ ଅଫ ଆର୍ବିଟ୍ରେସନ ଫର ସ୍ପୋର୍ଟରେ ସେ ଅପିଲ ଦାୟର କରିଥିଲେ ଓ ୨୦୧୪ ଡିସେମ୍ବରରେ କୋର୍ଟ ଅଫ ଆର୍ବିଟ୍ରେସନ ଫର ସ୍ପୋର୍ଟଙ୍କ ଅନ୍ତରୀଣ ଆଦେଶ ବଳରେ ଚୀନରେ ଆୟୋଜିତ ଏସିଆନ ଚାମ୍ପିୟନସିପରେ ଭାଗ ନେଇ ପାରିଥିଲେ ।
ପରେ ଜୁଲାଇ ୨୦୧୫ରେ ସେ କୋର୍ଟ ଅଫ ଆର୍ବିଟ୍ରେସନ ଫର ସ୍ପୋର୍ଟଙ୍କ ଦ୍ୱାରା ଏହି ମାମଲାରେ କ୍ଲିନ ଚିଟ ପାଇବା ପରେ ପୁଣି ଥରେ ତାଙ୍କ ଅନ୍ତର୍ଜାତୀୟ ଆଥଲେଟିକ କ୍ୟାରିୟର ଆରମ୍ଭ କରିଥିଲେ ବୋଲି ସରସ୍ୱତୀ କହିଛନ୍ତି ।
ଚଳିତ ବର୍ଷ ମେ ମାସରେ ଦୂତୀ ଜଣେ ଝିଅ ସହ ସମଲିଙ୍ଗୀ ସମ୍ପର୍କ ରଖିଥିବା କଥା ସ୍ୱୀକାର କରିବା ସହ ତାଙ୍କୁ ବାହା ହେବାକୁ ଯୋଜନା ରଖିଥିବା କହିଥିଲେ ।
ଦୂତୀର ସମଲିଙ୍ଗୀ ସମ୍ପର୍କକୁ ଆମେ ସମ୍ପୂର୍ଣ୍ଣ ବିରୋଧ କରୁଛୁ ।ଦୁଇ ବର୍ଷ ତଳେ ଜାକର୍ତ୍ତା ଏସିଆନ ଗେମ୍ସରେ ଦୂତୀ ଦୁଇଟି ରୌପ୍ୟ ପଦକ ଜିତିବା ପରେ ଆମ ସ୍ୱପ୍ନ ସାର୍ଥକ ହୋଇଥିଲା ।
ଆମେ ଭାବି ପାରୁନାହୁଁ କିପରି ଆମ ଝିଅ ଏପରି ଭ୍ରଷ୍ଟ ଓ ଅନୈତିକ କାମ କରୁଛି ।
ଝିଅଟି ସହିତ ସମଲିଙ୍ଗୀ ସମ୍ପର୍କ ଆରମ୍ଭ କରିବା ପରେ ତା ଖେଳ କ୍ୟାରିୟର ଭୂତଳଗାମୀ ହେଉଛି ଓ ଆମେ ଗାଁରେ ଲଜ୍ଜିତ ହେଉଛୁ ବୋଲି ଦୂତୀଙ୍କ ମା ଅଖୁଜୀ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
